chhatramani/nepal_legal_regulations_corpus_np huggingface dataset:
राष्ट्रिय प्रकृति संरक्षण कोष नियमावली २०४१ (National Nature Conservation Fund Regulation, 1984)

राष्ट्रिय प्रकृति संरक्षण कोष नियमावली, २०४१ । नेपाल राजपत्रमा प्रकाशित मिति । २०४१ । ६ । २९ । संशोधन । १. राष्ट्रिय प्रकृति संरक्षण कोष (पहिलो संशोधन) नियमावली, २०४२ २०४२ । ११ । २० । २. राष्ट्रिय प्रकृति संरक्षण कोष (दोस्रो संशोधन) नियमावली, २०७० २०७० । १ । ३० । राष्ट्रिय प्रकृति संरक्षण कोष ऐन, २०३९ को दफा १६ ले दिएको अधिकार प्रयोग गरी राष्ट्रिय प्रकृति संरक्षण कोष सञ्चालक समितिको परामर्श लिई नेपाल सरकारले देहायका नियमहरू बनाएको छ । १. संक्षिप्त नाम र प्रारम्भ: (१) यी नियमहरूको नाम “राष्ट्रिय प्रकृति संरक्षण कोष नियमावली, २०४१” रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा “ऐन” भन्नाले “राष्ट्रिय प्रकृति संरक्षण कोष ऐन, २०३९” सम्झनु पर्छ । ३. कार्यालयको स्थापना: कोषले आफ्नो कार्य सञ्चालनको लागि केन्द्रीय कार्यालय तथा आवश्यकतानुसार शाखा कार्यालय स्थापना गर्न सक्नेछ । ४. कर्मचारी र सल्लाहकारको व्यवस्था: (१) कोषको कार्य सञ्चालनको लागि आवश्यक कर्मचारीहरू तथा सल्लाहकारको व्यवस्था समितिको निर्णय बमोजिम हुनेछ । (२) कर्मचारी तथा सल्लाहकारहरूले पाउने पारिश्रमिक, भत्ता तथा अन्य सुविधा समितिको निर्णय अनुसार हुनेछ । ५. कर्मचारीहरू काजमा पठाउने: (१) कोषको काम गर्न गराउन वा सहायताको लागि नेपाल सरकारले कुनै पनि कर्मचारीलाई आवश्यकतानुसार कोषको अनुरोधमा काजमा पठाउन सक्नेछ । (२) उपनियम (१) बमोजिम काजमा खटिएका कर्मचारीहरूले पाउने सुविधाहरू समितिले निर्णय गरेबमोजिम हुनेछ । ६. करारमा काम गराउने: कोषको हितको लागि कोषले आवश्यक देखेमा स्वदेशी वा विदेशी नागरिकलाई करारमा काम लगाउन सक्नेछ । ७. कर्मचारी प्रशासन: कर्मचारी प्रशासनको लागि कोषले आफ्नो छुट्टै विनियम बनाउन सक्नेछ । ८. अध्यक्ष, सदस्य वा अन्य पदाधिकारीको पारिश्रमिक: समितिको अध्यक्ष, सदस्य वा अन्य पदाधिकारीले पाउने पारिश्रमिक, भत्ता तथा अन्य सुविधाहरू समितिले पारित गरेको निर्णय अनुसार विनियममा तोकिए बमोजिम हुनेछ । ९. कार्य सञ्चालन: ऐनको दफा ९ मा उल्लिखित कोषको काम र कर्तव्य पूरा गर्न कोषले नेपाल सरकारको सम्बन्धित निकाय वा गैरसरकारी संघ, संस्था वा व्यक्तिहरूसँग समन्वय गरी आवश्यकतानुसार तिनीहरूको स्वीकृति र सहयोग प्राप्त गरी सरकारी वा गैरसरकारी क्षेत्रमा देहाय बमोजिमको काम गर्न गराउन वा सहयोग दिन सक्नेछ:- । (क) वृक्षारोपण गर्ने, । (ख) भू तथा जलस्रोत संरक्षण सम्बन्धी काम गर्ने, । (ग) राष्ट्रिय निकुञ्ज तथा वन्यजन्तु संरक्षण कार्यमा प्राविधिक तथा अन्य राय सल्लाह दिने, । (घ) प्रकृति तथा प्राकृतिक सम्पदाको संरक्षण गर्ने काममा जनजागृति पैदा गरी जनसहभागिता वृद्धि गर्ने, । (ङ) वन्यजन्तु तथा अन्य प्राकृतिक सम्पदाको वैज्ञानिक अध्ययन तथा अनुसन्धान गर्ने, । (च) प्रकृति तथा प्राकृतिक सम्पदा संरक्षण गर्ने विषयमा समय समयमा सभा, गोष्ठी एवं सम्मेलन गर्ने, । (छ) कोषको दीर्घकालीन योजना तर्जुमा गर्ने, । (ज) नेपाल सरकारलाई राष्ट्रियस्तरमा प्रकृति तथा प्राकृतिक सम्पदा संरक्षण सम्बन्धी नीति तर्जुमा गर्न आवश्यकता अनुसार राय सल्लाह दिने, । (झ) परामर्श सेवा एवं सूचना सेवासम्बन्धी कार्यक्रमहरू सञ्चालन गर्ने, ।
राष्ट्रिय प्रकृति संरक्षण कोष नियमावली २०४१ (National Nature Conservation Fund Regulation, 1984)

(छ) कोषको दीर्घकालीन योजना तर्जुमा गर्ने, । (ज) नेपाल सरकारलाई राष्ट्रियस्तरमा प्रकृति तथा प्राकृतिक सम्पदा संरक्षण सम्बन्धी नीति तर्जुमा गर्न आवश्यकता अनुसार राय सल्लाह दिने, । (झ) परामर्श सेवा एवं सूचना सेवासम्बन्धी कार्यक्रमहरू सञ्चालन गर्ने, । (ञ) प्रकृति तथा प्राकृतिक सम्पदा संरक्षणसम्बन्धी अन्य आवश्यक काम गर्ने । १०. चन्दा सङ्कलन वा अन्य सहायता प्राप्त गर्ने: राष्ट्रिय वा अन्तर्राष्ट्रिय संघ, संस्था तथा अन्य क्षेत्रबाट नगदी, जिन्सी वा अन्य किसिमको सहायता प्राप्त गर्न र चन्दा सङ्कलन गर्न कोषले देहाय बमोजिमको काम गर्न गराउन सक्नेछ:- । (क) राष्ट्रिय वा अन्तर्राष्ट्रिय संघ, संस्था वा व्यक्ति विशेषसँग सम्पर्क राख्ने, । (ख) स्वदेश वा विदेशको पत्र-पत्रिका, रेडियो, टेलिभिजन वा यस्तै अन्य प्रचार प्रसारका माध्यमद्वारा प्रचार प्रसार गर्ने, । (ग) स्वदेश वा विदेशमा सम्मेलन, सेमिनार, प्रवचन, प्रदर्शनी वा भ्रमणको आयोजना गर्ने, । (घ) प्रकृति तथा प्राकृतिक संरक्षण, वन्यजन्तु, राष्ट्रिय निकुञ्ज तथा आरक्ष सम्बन्धी चलचित्र बनाई बिक्री वितरण गर्ने, । (ङ) पोष्टकार्ड, पोष्टर वा अन्य कुनै किसिमको उपहारयोग्य वस्तु बनाई बिक्री वितरण गर्ने, । (च) राष्ट्रिय निकुञ्ज वा आरक्ष वा अन्य प्राकृतिक स्थलको अवलोकनार्थ आउने पर्यटकहरूबाट वा प्राकृतिक स्रोतको उपयोग गर्ने कुनै व्यक्ति, संस्था वा पर्वतारोहीहरूबाट चन्दा लिने, । (छ) चन्दा बाकस राख्ने, । (ज) चिट्ठा सञ्चालन गर्ने, । (झ) कोषको हितको लागि कोषले उचित ठानेका अन्य कुनै उपायद्वारा रकम सङ्कलन गर्ने । ११. चन्दा वा सहायता दिने र लिने: राष्ट्रिय वा अन्तर्राष्ट्रिय संघ, संस्था वा व्यक्ति विशेषले कुनै खास प्रयोजनको लागि कुनै शर्त तोकी वा नतोकी कोषलाई चन्दा वा सहायता दिन सक्नेछ र त्यस्तो चन्दा वा सहायता लिने नलिने अधिकार कोषलाई हुनेछ । १२. दाताको सम्मान: (१) कोषलाई देहाय बमोजिम चन्दा वा सहायता दिने दातालाई देहाय बमोजिम सम्मान गरिनेछ:- । (क) कम्तीमा दश लाख रूपैयाँ (रु. १०,००,००० । -) वा सो बराबरको विदेशी मुद्रा प्रदान गर्ने दातालाई अध्यक्षबाट सम्मानित सञ्चालक (ट्रष्टी) को उपाधि तथा प्रमाणपत्र सहित कोषको प्रतीक प्रदान गरिनेछ । (ख) कम्तीमा पाँच लाख रूपैयाँ (रु. ५,००,००० । -) वा सो बराबरको विदेशी मुद्रा प्रदान गर्ने बढीमा ५०१ दातालाई अध्यक्षबाट सम्मानित सदस्यको उपाधि तथा प्रमाणपत्र सहित कोषको प्रतीक प्रदान गरिनेछ । (ग) कम्तीमा दुईलाख पचास हजार रूपैयाँ (रु. २,५०,००० । -) वा सो बराबरको विदेशी मुद्रा प्रदान गर्ने बढीमा १००१ दातालाई अध्यक्षबाट सम्मानित सहयोगीको उपाधि तथा प्रमाणपत्र सहित कोषको प्रतीक प्रदान गरिनेछ । (घ) कम्तीमा एक लाख रूपैयाँ (रु. १,००,००० । -) वा सो बराबरको विदेशी मुद्रा प्रदान गर्ने दातालाई अध्यक्षबाट सहयोगीको उपाधि तथा प्रमाणपत्र सहित कोषको प्रतीक प्रदान गरिनेछ । यस्तो उपाधि २५ वर्षसम्म कायम रहनेछ । (२) उपनियम (१) को खण्ड (क) मा उल्लिखित उपाधि अध्यक्षको अनुरोधमा संरक्षकबाट प्रदान हुन सक्नेछ । १३. आयकर छुट: कोषलाई चन्दा वा सहायता प्रदान गर्ने दातालाई त्यसरी चन्दा वा सहायता दिएको रकममा प्रचलित कानून बमोजिम आयकर छुट दिइनेछ ।
राष्ट्रिय प्रकृति संरक्षण कोष नियमावली २०४१ (National Nature Conservation Fund Regulation, 1984)

यस्तो उपाधि २५ वर्षसम्म कायम रहनेछ । (२) उपनियम (१) को खण्ड (क) मा उल्लिखित उपाधि अध्यक्षको अनुरोधमा संरक्षकबाट प्रदान हुन सक्नेछ । १३. आयकर छुट: कोषलाई चन्दा वा सहायता प्रदान गर्ने दातालाई त्यसरी चन्दा वा सहायता दिएको रकममा प्रचलित कानून बमोजिम आयकर छुट दिइनेछ । १४. कोषबाट अनुदान सहायता: (१) ऐनको दफा ९ मा उल्लिखित कामको लागि कोषले कुनै सरकारी वा गैरसरकारी संघ, संस्था वा व्यक्तिलाई आर्थिक अनुदान वा प्राविधिक वा अन्य आवश्यक सहायता उपलब्ध गराउन सक्नेछ । (२) उपनियम (१) बमोजिम कोषबाट अनुदान वा सहायता प्राप्त गर्नको लागि कुनै संघ, संस्था वा व्यक्तिले आफूले सञ्चालन गर्ने कार्य वा योजनाको विस्तृत विवरण सहित आवेदन पत्र पेश गर्नु पर्नेछ । (३) उपनियम (१) बमोजिम कोषबाट अनुदान वा सहायता प्राप्त गर्ने संघ संस्था वा व्यक्तिले कोषले तोकिएको शर्त अनुसार कार्य गर्नु पर्नेछ । १५. खर्च दिन सकिने: कोषको हितको लागि चन्दा सङ्कलन गर्ने कुनै सरकारी वा गैरसरकारी निकाय वा व्यक्तिलाई लागत खर्चबापत सङ्कलित रकमको बढीमा १५ प्रतिशतसम्म खर्च दिन सकिनेछ । १६. लगानी गर्न सकिने: कोषले आफूले प्राप्त गरेको रकम वा सम्पत्ति कुनै काममा लगानी गरी आम्दानी गर्न सक्नेछ । १७. महसुल तथा कर नलाग्ने: (१) पहिलो संशोधनद्वारा थप । कोषले आफ्नै स्रोतबाट स्वदेश वा विदेशबाट खरिद वा पैठारी गरेको वा कोषलाई स्वदेश वा विदेशबाट चन्दा वा सहायता स्वरुप प्राप्त हुने नगद जिन्सी, चल, अचल सम्पत्ति, सरसामग्री तथा औजारहरूमा प्रचलित कानून बमोजिम भन्सार महसुल, बिक्रीकर र अन्य सबै किसिमको महसुल छुट दिइनेछ । (२) कोषले चन्दा वा सहायता स्वरुप प्राप्त गरेको वा लगानी गरी आर्जन गरेको रकम वा चल अचल सम्पत्तिमा प्रचलित कानून बमोजिम आयकर छुट दिइनेछ । १८. प्रतिनिधि तोक्न सकिने: कोषको लागि चन्दा सङ्कलन गर्न, प्रचार प्रसार गर्न वा कोषलाई हित हुने अन्य कुनै काम गर्नको लागि स्वदेश वा विदेशमा कुनै व्यक्ति वा संस्थालाई कोषले आफ्नो प्रतिनिधि तोक्न वा काम लगाउन सक्नेछ । १९. विदेशी सल्लाहकार तथा प्राविधिकलाई सहुलियत: कोषमा काम गर्ने विदेशी सल्लाहकार वा प्राविधिकलाई नेपाल दोस्रो संशोधनद्वारा झिकिएको । मा काम गर्ने संयुक्त राष्ट्र संघीय विकास कार्यक्रमको सो सरहको सल्लाहकार वा व्यक्तिलाई दिइए सरहको सहुलियत दिइनेछ । २०. उपसमिति गठन गर्ने: (१) कोषको काम कारबाईको सम्बर्द्धन तथा विकास गर्न समितिले आवश्यक वा उपयुक्त देखेमा विदेशी मुलुकमा समेत उपसमिति गठन गर्न सक्नेछ । (२) उपसमितिमा समितिले मनोनित गरे बमोजिमका सदस्यहरू रहनेछन् । (३) उपनियम (१) बमोजिम गठन गरिने उपसमितिमा सो मुलुकमा रहेको दोस्रो संशोधनद्वारा संशोधित । नेपाली राजदूतवास वा नियोगका प्रमुखलाई समितिले पदेन सदस्य तोक्न सक्नेछ ।
राष्ट्रिय प्रसारण नियमावली २०५२ (National Broadcasting Regulation, 1995)

राष्ट्रिय प्रसारण नियमावली, २०५२ । नेपाल राजपत्रमा प्रकाशित मिति । २०५२ । १ । २८ । संशोधन । १. राष्ट्रिय प्रसारण (पहिलो संशोधन) नियमावली, २०६२ २०६२ । ३ । २९ । २. राष्ट्रिय प्रसारण (दोस्रो संशोधन) नियमावली, २०६३ २०६३ । ३ । २६ । ३. राष्ट्रिय प्रसारण (तेस्रो संशोधन) नियमावली, २०६५ २०६५ । १० । १ । ४. राष्ट्रिय प्रसारण (चौथो संशोधन) नियमावली, २०६६ २०६६ । ८ । २२ । ५. राष्ट्रिय प्रसारण (पाँचौ संशोधन) नियमावली, २०६९ २०६९ । ३ । २८ । ६. राष्ट्रिय प्रसारण (छैटौ संशोधन) नियमावली, २०६९ २०६९ । ८ । २५ । ७. राष्ट्रिय प्रसारण (सातौ संशोधन) नियमावली, २०६९ २०६९ । ९ । २३ । ८. राष्ट्रिय प्रसारण (आठौ संशोधन) नियमावली, २०७३ २०७३ । ९ । ११ । ९. राष्ट्रिय प्रसारण (नवौ संशोधन) नियमावली, २०७७ २०७७ । ३ । ८ । १०. राष्ट्रिय प्रसारण (दशौ संशोधन) नियमावली, २०७७ २०७७ । ३ । २९ । ११. राष्ट्रिय प्रसारण (एघारौ संशोधन) नियमावली, २०७८ २०७८ । ११ । १९ । १२. राष्ट्रिय प्रसारण (बाह्रौ संशोधन) नियमावली, २०८० २०८० । ११ । २१ । राष्ट्रिय प्रसारण ऐन, २०४९ को दफा २१ ले दिएको अधिकार प्रयोग गरी नेपाल सरकारले देहायका नियमहरू बनाएको छ । १. संक्षिप्त नाम र प्रारम्भ: (१) यी नियमहरूको नाम “राष्ट्रिय प्रसारण नियमावली, २०५२” रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) “ऐन” भन्नाले राष्ट्रिय प्रसारण ऐन, २०४९ सम्झनु पर्छ । चौथो संशोधनद्वारा संशोधित । (ख) “अनुमतिपत्र” भन्नाले ऐनको दफा ९ को उपदफा (२) बमोजिम स्याटेलाइट तथा केबल टेलिभिजन सम्बन्धी भू-उपग्रह प्रसार केन्द्र स्थापना गरी कार्यक्रम प्रसारण गर्न दिइएको स्वीकृति सम्झनु पर्छ र सो शब्दले कार्यक्रम डाउनलोड गर्न तथा सिग्नल वितरणको लागि नियम ६ बमोजिम प्रदान गरिएको अनुमतिपत्र समेतलाई जनाउँछ । बाह्रौ संशोधनद्वारा संशोधित । (ग) “अन्य सञ्चार माध्यम” भन्नाले स्याटेलाइट तथा केबल बाहेकका अन्य सञ्चार माध्यम सम्झनु पर्छ र सो शब्दले मल्टिच्यानल मल्टिप्वाइन्ट डिस्ट्रिब्यूसन सिस्टम (एम.एम.डि.एस.), ओभर द टप (ओ.टि.टि.) प्रसारण सेवा, अप्टिकल फाइबर ट्रान्समिसन प्रणाली वा इन्टरनेट प्रोटोकलमा आधारित टेलिभिजन (आइ.पि.टि.भि.) वितरण प्रणाली, अनलाईन रेडियो र अनलाईन टेलिभिजन तथा भिडियो अन डिमान्ड (भि.ओ.डि.) समेतलाई जनाउँछ । बाह्रौ संशोधनद्वारा संशोधित । (ग१) “डाउनलिङ्क” भन्नाले स्याटेलाइट वा इन्टरनेट प्रोटोकल मार्फत प्रसारण गरिएका कार्यक्रमलाई स्थानीय वितरण प्रणाली, अन्य सञ्चार माध्यम वा स्याटेलाइट वितरण प्रणालीको माध्यमबाट प्रसारण गर्न डाउनलोड गर्ने कार्य सम्झनु पर्छ । चौथो संशोधनद्वारा थप । (ग२) “स्थानीय वितरण प्रणाली” भन्नाले स्याटेलाइट वा भू-उपग्रह प्रसार केन्द्रबाट प्रसारण गरिएका कार्यक्रम केबल, मल्टिच्यानल मल्टिप्वाइन्ट डिस्ट्रिब्यूसन सिस्टम वा यस्तै अन्य किसिमका वितरण प्रणाली प्रयोग गरी कुनै खास क्षेत्रका उपभोक्ता समक्ष वितरण गर्ने प्रणाली सम्झनु पर्छ । चौथो संशोधनद्वारा थप ।
राष्ट्रिय प्रसारण नियमावली २०५२ (National Broadcasting Regulation, 1995)

(ग२) “स्थानीय वितरण प्रणाली” भन्नाले स्याटेलाइट वा भू-उपग्रह प्रसार केन्द्रबाट प्रसारण गरिएका कार्यक्रम केबल, मल्टिच्यानल मल्टिप्वाइन्ट डिस्ट्रिब्यूसन सिस्टम वा यस्तै अन्य किसिमका वितरण प्रणाली प्रयोग गरी कुनै खास क्षेत्रका उपभोक्ता समक्ष वितरण गर्ने प्रणाली सम्झनु पर्छ । चौथो संशोधनद्वारा थप । (ग३) “स्याटेलाइट वितरण प्रणाली” भन्नाले नेपालभित्र स्थापना गरिएको भू-उपग्रह प्रसार केन्द्रको माध्यमबाट उपभोक्तालाई कार्यक्रम वितरण गर्ने प्रणाली सम्झनु पर्छ र सो शब्दले केयू ब्याण्ड भू-उपग्रहको माध्यमबाट उपभोक्ता समक्ष सोझै कार्यक्रम वितरण गर्ने कार्य (डाइरेक्ट टु होम) समेतलाई जनाउँछ । एघारौ संशोधनद्वारा थप । (ग४) “ओ.टि.टि.” भन्नाले उपभोक्ताको माग बमोजिमको कुनै कार्यक्रम डि.टि.एच. केबल वा उपग्रह टेलिभिजनको माध्यम प्रयोग नगरी इन्टरनेट मार्फत गराइने सेवा सम्झनु पर्छ र सो शब्दले इन्टरनेट मार्फत अरू प्लेटफर्म माथिको मिडिया स्ट्रिमिङ सेवा समेतलाई जनाउँछ । एघारौ संशोधनद्वारा थप । (ग५) “भि.ओ.डि.” भन्नाले मन्त्रालयबाट वितरण प्रणालीको इजाजतपत्र लिएको संस्थाले आफ्नै नेटवर्क भित्रका उपभोक्ताको माग बमोजिम टेलिभिजन बाहेकका कार्यक्रम उपलब्ध गराउने सेवा सम्झनु पर्छ । बाह्रौ संशोधनद्वारा संशोधित । (ग६) “अनलाइन टेलिभिजन” भन्नाले आफैंले उत्पादन गरी इन्टरनेटको माध्यमबाट आफ्नो डोमेन वा आफ्नै ओ.टि.टि. प्रसारण सेवा मार्फत निश्चित तालिका बमोजिम नियमित रूपमा श्रव्य दृश्य कार्यक्रम प्रसारण गर्ने टेलिभिजन संस्था सम्झनु पर्छ । बाह्रौ संशोधनद्वारा थप । (ग७) “अनलाइन रेडियो” भन्नाले आफैंले उत्पादन गरी इन्टरनेटको माध्यमबाट आफ्नो डोमेन वा आफ्नै ओ.टि.टि. प्रसारण सेवा मार्फत निश्चित तालिका बमोजिम नियमित रूपमा श्रव्य दृश्य कार्यक्रम प्रसारण गर्ने रेडियो संस्था सम्झनु पर्छ । (घ) “उपभोक्ता” भन्नाले इजाजतपत्र तथा अनुमतिपत्र प्राप्त प्रसारण संस्था वा व्यक्तिको संचार सेवा उपभोग गर्ने व्यक्ति वा संस्था सम्झनु पर्छ । दशौ संशोधनद्वारा संशोधित । (ङ) “मन्त्रालय” भन्नाले नेपाल सरकार, सञ्चार तथा सूचना प्रविधि मन्त्रालय सम्झनु पर्छ । बाह्रौ संशोधनद्वारा थप । (च) “ओ.टि.टि. प्रसारण सेवा” भन्नाले डिजिटल कार्यक्रम वितरक संस्थाबाट प्राप्त गरेको श्रव्य वा श्रव्य दृश्य सामग्री, श्रव्य दृश्य पडकास्ट वा भिडियो सामग्री वा अन्य व्यक्ति वा संस्थाले उत्पादन गरेको गीत, सङ्गित, म्युजिक भिडियो, वृत्तचित्र, स्वदेशी वा विदेशी चलचित्र जस्ता सामग्रीलाई कम्प्युटर सर्भर तथा स्टोरेजमा भण्डारण तथा व्यवस्थापन गरी त्यस्तो सङ्ग्रहित सामग्री चाहेको बखत चाहेको स्थानबाट ओ.टि.टि. एप्स मार्फत ओ.टि.टि. डिभाइसमा उपभोक्ताको पहुँच दिने सेवा सम्झनु पर्छ र सो शब्दले आफैंले कार्यक्रम उत्पादन गरी भू-सतही, भू-उपग्रह वा केबलको माध्यमबाट प्रसारण गर्ने टेलिभिजन च्यानल, एफ.एम. रेडियो वा रेडियो नेटवर्क प्रसारण संस्थाले आफ्नो प्रसारणलाई इन्टरनेटमा आबद्ध उपभोक्ताको ओ.टि.टि. डिभाइसमा ओ.टि.टि. एप्स मार्फत पहुँच दिने सेवा समेतलाई जनाउँछ । बाह्रौ संशोधनद्वारा थप ।
राष्ट्रिय प्रसारण नियमावली २०५२ (National Broadcasting Regulation, 1995)

बाह्रौ संशोधनद्वारा थप । (छ) “डिजिटल कार्यक्रम” भन्नाले आफैंले उत्पादन गरेको श्रव्य, श्रव्य दृश्य वा भिडियो सामग्री वा अन्य व्यक्ति वा संस्थाले उत्पादन गरेको गीत, सङ्गित, म्युजिक भिडियो, वृत्तचित्र, राष्ट्रिय वा अन्तर्राष्ट्रिय खेलकुदको प्रत्यक्ष प्रसारण, स्वदेशी वा विदेशी चलचित्र वा विदेशी ओ.टि.टि. को डिजिटल कार्यक्रम लगायतका सामग्रीलाई कम्प्युटर सर्भर वा स्टोरेजमा भण्डारण तथा व्यवस्थापन गरिएको सङ्ग्रहित कार्यक्रम (कन्टेन्ट) सम्झनु पर्छ । बाह्रौ संशोधनद्वारा थप । (ज) “डिजिटल कार्यक्रम वितरक” भन्नाले डिजिटल कार्यक्रम वितरण गर्न ओ.टि.टि. सिग्नल वितरणको अनुमतिपत्र प्राप्त संस्था सम्झनु पर्छ । ३. इजाजतपत्रको लागि निवेदन दिनु पर्ने : (१) ऐनको दफा ५ बमोजिम इजाजतपत्र लिन चाहने व्यक्ति वा सङ्गठित संस्थाले इजाजतपत्रको लागि नियम ७ को उपनियम (१) बमोजिमको निवेदन दस्तुर सहित देहायका ढाँचामा मन्त्रालय समक्ष निवेदन दिनु पर्नेछ । (क) स्याटेलाइट वा अन्य सञ्चार माध्यमद्वारा कार्यक्रम प्रसारण गर्न, डिजिटल प्रविधिमा आधारित प्रसारण केन्द्र (डिजिटल हेडइण्ड) स्थापना गरी सिग्नल वितरण गर्न, अन्य व्यक्ति वा सङ्गठित संस्थाले स्थापना गरेको डिजिटल प्रसारण केन्द्रबाट सिग्नल प्राप्त गरी कार्यक्रम प्रसारण गर्न बाह्रौ संशोधनद्वारा झिकिएको । अनुसूची-१(क) बमोजिमको ढाँचा, । एघारौ संशोधनद्वारा थप । (क१) नियम ४ को उपनियम (१) को खण्ड (क) बमोजिम इजाजतपत्र प्राप्त व्यक्ति वा सङ्गठित संस्था आफैंले कार्यक्रम उत्पादन गरी आफ्नो वितरण प्रणालीबाट टेलिभिजन च्यानल प्रसारण गर्न अनुसूची-१(क१) बमोजिमको ढाँचा, । (ख) फ्रिक्वेन्सी मोड्युलेशन प्रसारण प्रणालीको स्थापना गरी कार्यक्रम प्रसारण गर्न अनुसूची-१(ख) बमोजिमको ढाँचा, । (ग) केबल वा भू-उपग्रहको माध्यमबाट उपभोक्ता समक्ष सोझै कार्यक्रम वितरण गर्ने प्रणाली (डाइरेक्ट टु होम) मा आधारित भई टेलिभिजन प्रसारण गर्नको लागि अनुसूची-१(ग) बमोजिमको ढाँचा । बाह्रौ संशोधनद्वारा थप । (१क) उपनियम (१) मा जुनसुकै कुरा लेखिएको भए तापनि भू-सतही माध्यमबाट टेलिभिजन च्यानल प्रसारण गर्न इजाजतपत्र प्राप्त व्यक्ति वा सङ्गठित संस्थाले यो नियम प्रारम्भ भएको मितिले छ महिनाभित्र अनलाइन, केबल वा भू-उपग्रहमध्ये कुनै एक प्रसारणको माध्यम छनोट गरी सोको इजाजतपत्र प्राप्त गर्न निवेदन दिनु पर्नेछ । (२) उपनियम (१) मा जुनसुकै कुरा लेखिएको भए तापनि यो नियम प्रारम्भ हुनु अघि केबलको माध्यमबाट कार्यक्रम प्रसारण गर्न इजाजतपत्र लिई एनालग प्रविधिमा आधारित सिग्नल वितरण गरेको व्यक्ति वा सङ्गठित संस्थाले उपनियम (१) को खण्ड (क) बमोजिमको इजाजतपत्र प्राप्त व्यक्ति वा सङ्गठित संस्थाबाट सिग्नल प्राप्त गरी केबलको माध्यमबाट प्रसारण गर्न छुट्टै इजाजतपत्र लिनु पर्ने छैन । तर, त्यस्तो इजाजतपत्र प्राप्त नगरेको व्यक्ति वा सङ्गठित संस्थाले डिजिटल प्रविधिमा आधारित प्रसारण केन्द्र स्थापना गर्नको लागि इजाजतपत्र प्राप्त अर्को व्यक्ति वा सङ्गठित संस्थाबाट सिग्नल प्राप्त गरी वितरण गर्ने भएमा यस नियम बमोजिम इजाजतपत्र लिनु पर्नेछ । बाह्रौ संशोधनद्वारा थप ।
राष्ट्रिय प्रसारण नियमावली २०५२ (National Broadcasting Regulation, 1995)

तर, त्यस्तो इजाजतपत्र प्राप्त नगरेको व्यक्ति वा सङ्गठित संस्थाले डिजिटल प्रविधिमा आधारित प्रसारण केन्द्र स्थापना गर्नको लागि इजाजतपत्र प्राप्त अर्को व्यक्ति वा सङ्गठित संस्थाबाट सिग्नल प्राप्त गरी वितरण गर्ने भएमा यस नियम बमोजिम इजाजतपत्र लिनु पर्नेछ । बाह्रौ संशोधनद्वारा थप । (३) यस नियमावलीमा अन्यत्र जुनसुकै कुरा लेखिएको भए तापनि आफैंले कार्यक्रम उत्पादन गरी भू-सतही, भू-उपग्रह वा केबलको माध्यमबाट प्रसारण गर्न इजाजतपत्र प्राप्त टेलिभिजन च्यानल, एफ.एम. रेडियो, अनलाइन रेडियो, रेडियो नेटवर्क वा त्यस्तै अन्य प्रसारण संस्थाले आफ्नो प्रसारणलाई ओ.टि.टि. प्रसारण सेवा मार्फत समेत प्रसारण गर्नको लागि ओ.टि.टि. प्रसारण सेवाको छुट्टै इजाजतपत्र लिनु पर्ने छैन । ४. इजाजतपत्र दिन सकिने : (१) नियम ३ बमोजिम इजाजतपत्रको लागि कुनै निवेदन पर्न आएमा मन्त्रालयले सो निवेदन उपर आवश्यक जाँचबुझ गर्दा निवेदकलाई इजाजतपत्र दिन । मनासिव देखिएमा नियम ७ को उपनियम (२) बमोजिमको इजाजतपत्र दस्तुर लिई देहायको ढाँचामा इजाजतपत्र दिन सक्नेछ :- । (क) स्याटेलाइट वा अन्य सञ्चार माध्यमद्वारा कार्यक्रम प्रसारण गर्न, डिजिटल प्रविधिमा आधारित प्रसारण केन्द्र स्थापना गरी सिग्नल वितरण गर्न, अन्य व्यक्ति वा सङ्गठित संस्थाले स्थापना गरेको डिजिटल प्रसारण केन्द्रबाट सिग्नल प्राप्त गरी कार्यक्रम प्रसारण गर्न बाह्रौं संशोधनद्वारा झिकिएको । अनुसूची-२(क) बमोजिमको ढाँचा, । एघारौं संशोधनद्वारा थप । (क१) खण्ड (क) बमोजिम इजाजतपत्र प्राप्त व्यक्ति वा सङ्गठित संस्था आफैंले कार्यक्रम उत्पादन गरी आफ्नो वितरण प्रणालीबाट टेलिभिजन च्यानल प्रसारण गर्न अनुसूची-२(क१) बमोजिमको ढाँचामा, । (ख) फ्रिक्वेन्सी मोडुलेशन प्रसारण प्रणालीको स्थापना गरी कार्यक्रम प्रसारण गर्न अनुसूची-२(ख) बमोजिमको ढाँचामा, । (ग) केबुल वा भू-उपग्रहको माध्यमबाट उपभोक्ता समक्ष सोझै कार्यक्रम वितरण गर्ने प्रणालीमा आधारित भई टेलिभिजन प्रसारण गर्नको लागि अनुसूची-२(ग) बमोजिमको ढाँचामा । (२) उपनियम (१) मा जुनसुकै कुरा लेखिएको भए तापनि रेडियो फ्रिक्वेन्सी उपलब्ध गराउन नसकिने भएमा इजाजतपत्र दिइने छैन । बाह्रौं संशोधनद्वारा थप । (३) नियम ३ को उपनियम (१क) बमोजिम निवेदन पर्न आएमा त्यस्तो निवेदन उपर जाँचबुझ गर्दा इजाजतपत्र जारी गर्न उपयुक्त देखिएमा नियम ७ बमोजिम लाग्ने दस्तुरमध्ये निवेदकले भू-सतही माध्यमबाट टेलिभिजन च्यानल प्रसारण गर्ने प्रयोजनको लागि बुझाएको इजाजतपत्र दस्तुर कट्टा गरी नपुग हुन आउने रकम लिई मन्त्रालयले पहिले जारी गरेको इजाजतपत्र खिची अनुसूची-२(क) बमोजिमको ढाँचामा इजाजतपत्र जारी गर्नुपर्नेछ । छैटौं संशोधनद्वारा थप । ४क. डिजिटल प्रणालीमा परिवर्तन गर्नुपर्ने : यो नियम प्रारम्भ हुनु अघि एनालग प्रणालीद्वारा सिग्नल वितरण गरेका व्यक्ति वा सङ्गठित संस्थाले मन्त्रालयले नेपाल राजपत्रमा सूचना प्रकाशन गरी तोकेको मितिले देहायको अवधित्र एनालग प्रणालीलाई डिजिटल प्रणालीमा परिवर्तन गरी सो को जानकारी मन्त्रालयलाई दिनुपर्नेछ :- । आठौं संशोधनद्वारा संशोधित । (क) काठमाडौँ महानगरपालिका, विराटनगर, वीरगञ्ज, ललितपुर र पोखरा र उपमहानगरपालिका क्षेत्रमा चार वर्षभित्र, । आठौं संशोधनद्वारा संशोधित ।
राष्ट्रिय प्रसारण नियमावली २०५२ (National Broadcasting Regulation, 1995)

आठौं संशोधनद्वारा संशोधित । (क) काठमाडौँ महानगरपालिका, विराटनगर, वीरगञ्ज, ललितपुर र पोखरा र उपमहानगरपालिका क्षेत्रमा चार वर्षभित्र, । आठौं संशोधनद्वारा संशोधित । (ख) खण्ड (क) बाहेकका उपमहानगरपालिका र नगरपालिका क्षेत्रमा चार वर्ष छ महिनाभित्र, । (ग) अन्य क्षेत्रमा पाँच वर्षभित्र । ५. भू-उपग्रह प्रसार केन्द्रको स्थापना गरी कार्यक्रम प्रसारण गर्न अनुमतिपत्र लिनुपर्ने : ऐनको दफा ९ को उपदफा (१) बमोजिमका कुनै व्यक्ति वा सङ्गठित संस्थाले स्याटेलाइट तथा केबुल टेलिभिजन सम्बन्धी भू-उपग्रह प्रसार केन्द्र स्थापना गरी चौथो संशोधनद्वारा थप । वा स्याटेलाइट वितरण प्रणालीको माध्यमबाट कुनै कार्यक्रम प्रसार गर्न चाहेमा अनुमतिपत्रको लागि नियम ७ को उपनियम (१) बमोजिमको दस्तुर सहित अनुसूची-३ बमोजिमको ढाँचामा मन्त्रालय समक्ष निवेदन दिनुपर्नेछ । बाह्रौं संशोधनद्वारा संशोधित । ५क. डाउनलिङ्क गर्न अनुमतिपत्र लिनुपर्ने : कुनै विदेशी प्रसारण संस्था वा डिजिटल कार्यक्रम उत्पादकले आफ्नो मुलुकबाट प्रसारण गरेको कुनै कार्यक्रम वा डिजिटल कार्यक्रमलाई नेपालमा डाउनलिङ्क गरी प्रसारण गराउन चाहने व्यक्ति वा सङ्गठित संस्थाले अनुमतिपत्रका लागि नियम ७ को उपनियम (१) बमोजिमको दस्तुर सहित अनुसूची ३(क) बमोजिमको ढाँचामा मन्त्रालयमा निवेदन दिनुपर्नेछ । बाह्रौं संशोधनद्वारा संशोधित । ५ख. सिग्नल वितरणको लागि अनुमतिपत्र लिनुपर्ने : नेपालमा कार्यक्रम डाउनलिङ्क गरी प्रसारण गर्न अनुमति पाएको विदेशी प्रसारण संस्था वा डिजिटल कार्यक्रम उत्पादक संस्थाबाट प्रसारण भएका सःशुल्क टेलिभिजन च्यानल वा डिजिटल कार्यक्रमको सिग्नल वितरण गर्न चाहने व्यक्ति वा सङ्गठित संस्थाले अनुमतिपत्रका लागि नियम ७ को उपनियम (१) बमोजिमको दस्तुर सहित अनुसूची-३(ख) बमोजिमको ढाँचामा मन्त्रालय समक्ष निवेदन दिनुपर्नेछ । बाह्रौं संशोधनद्वारा संशोधित । ५ग. विदेशी कार्यक्रमको प्रसारण अधिकार (फ्रेन्चाइज) वा विदेशी कार्यक्रमको प्रत्यक्ष प्रसारणको लागि स्वीकृति लिनुपर्ने : (१) कसैले नेपालभित्रको अनुमति प्राप्त टेलिभिजन च्यानलबाट कुनै विदेशी कार्यक्रमको प्रसारण अधिकार (फ्रेन्चाइज) लिई आफैंले कार्यक्रम उत्पादन गरी नेपालभित्र प्रसारण गर्न चाहेमा वा प्रत्यक्ष प्रसारण हुने विशेष कार्यक्रम वा खेलकुदको प्रत्यक्ष प्रसारण गर्न चाहेमा मन्त्रालयबाट स्वीकृति लिनुपर्नेछ । स्पष्टीकरणः यस नियमको प्रयोजनको लागि "फ्रेन्चाइज" भन्नाले कुनै ब्राण्डको ट्रेडमार्क वा ट्रेडनेम वा मोडालिटी अन्तर्गत रही कुनै व्यक्ति वा प्रसारक संस्था आफैंले कार्यक्रम उत्पादन गर्ने अधिकार सम्झनु पर्छ । (२) उपनियम (१) बमोजिम स्वीकृति लिनको लागि अनुसूची-५(क) बमोजिमको दस्तुर सहित अनुसूची-३(ग) बमोजिमको ढाँचामा मन्त्रालयमा निवेदन दिनुपर्नेछ । (३) उपनियम (२) बमोजिम निवेदन दिँदा प्रसारण गरिने प्रत्येक कार्यक्रमको लागि छुट्टा-छुट्टै निवेदन दिनुपर्नेछ । (४) उपनियम (२) बमोजिम प्राप्त निवेदन उपर मन्त्रालयले आवश्यक जाँचबुझ गर्दा निवेदकलाई स्वीकृति दिन उपयुक्त देखेमा अनुसूची-५(ख) बमोजिमको दस्तुर लिई अनुसूची-४(ग) बमोजिमको ढाँचामा विदेशी कार्यक्रमको प्रसारण गर्न स्वीकृति दिनुपर्नेछ ।
राष्ट्रिय प्रसारण नियमावली २०५२ (National Broadcasting Regulation, 1995)

(४) उपनियम (२) बमोजिम प्राप्त निवेदन उपर मन्त्रालयले आवश्यक जाँचबुझ गर्दा निवेदकलाई स्वीकृति दिन उपयुक्त देखेमा अनुसूची-५(ख) बमोजिमको दस्तुर लिई अनुसूची-४(ग) बमोजिमको ढाँचामा विदेशी कार्यक्रमको प्रसारण गर्न स्वीकृति दिनुपर्नेछ । (५) यो नियम प्रारम्भ भएपछि कुनै पनि प्रसारण संस्थाले विदेशी कार्यक्रम प्रसारण गर्न पाउने छैन । तर यो नियम प्रारम्भ हुँदाका बखत विदेशी कार्यक्रमको स्वीकृति प्राप्त गरी कार्यक्रम प्रसारण गरिरहेका प्रसारण संस्थाले त्यस्तो स्वीकृति प्रदान गर्दा निर्धारण गरिएको अवधिसम्म कार्यक्रम प्रसारण गर्न बाधा पर्ने छैन । चौथो संशोधनद्वारा संशोधित । ६. अनुमतिपत्र दिन सक्ने : (१) नियम ५, ५क. वा ५ख. बमोजिम अनुमतिपत्रको लागि कुनै निवेदन पर्न आएमा मन्त्रालयले सो निवेदन उपर आवश्यक जाँचबुझ गर्नेछ र त्यसरी जाँचबुझ गर्दा निवेदकले पूरा गर्नुपर्ने शर्त पूरा गरेको र प्राविधिक रूपमा सम्भव भएमा नियम ७ को उपनियम (२) बमोजिमको दस्तुर लिई देहाय बमोजिम अनुमतिपत्र दिन सक्नेछ:- । (क) स्याटेलाइट तथा केबुल टेलिभिजन सम्बन्धी भू-उपग्रह प्रसार केन्द्रको स्थापना गरी वा स्याटेलाइट वितरण प्रणालीको माध्यमबाट कार्यक्रम प्रसारण गर्नको लागि अनुसूची-४ बमोजिमको ढाँचामा, । (ख) कार्यक्रम डाउनलिङ्क गर्नको लागि अनुसूची-४(क) बमोजिमको ढाँचामा, । र । (ग) सिग्नल वितरणको लागि अनुसूची-४(ख) बमोजिमको ढाँचामा । एघारौं संशोधनद्वारा थप । (१क) उपनियम (१) मा जुनसुकै कुरा लेखिएको भए तापनि नियम ४ को उपनियम (१) को खण्ड (क) वा (ग) बमोजिम इजाजतपत्र प्राप्त व्यक्ति वा सङ्गठित संस्थालाई सिग्नल वितरणको लागि अनुमतिपत्र दिइने छैन । (२) उपनियम (१) को खण्ड (ख) बमोजिम कार्यक्रम डाउनलिङ्क गर्नको लागि अनुमतिपत्र दिनु अघि मन्त्रालयले कार्यक्रम डाउनलिङ्क गरिने प्रसारण संस्थाबाट प्रसारण हुने कार्यक्रमको भाषा तथा विषयवस्तु समेतलाई विचार गर्नेछ । (३) उपनियम (१) बमोजिम डाउनलिङ्क गर्न अनुमतिपत्र दिइसकेपछि मन्त्रालयले सो सम्बन्धी सूचना राष्ट्रिय स्तरको कुनै पत्रिकामा प्रकाशन गर्नेछ । एघारौं संशोधनद्वारा थप । (४) यस नियममा अन्यत्र जुनसुकै कुरा लेखिएको भए तापनि मल्टिच्यानल मल्टिपोइन्ट डिस्ट्रिब्युशन सिष्टम (एम.एम.डि.एस.), डिजिटल टेरेस्ट्रियल टेलिभिजन (डि.टि.टि.भि.), इन्टरनेट प्रोटोकलमा आधारित टेलिभिजन (आई.पि.टि.भि.), डि.टि.एच. वा डिजिटल केबलको माध्यमबाट प्रसारण गर्ने इजाजतपत्र वा अनुमतिपत्र प्राप्त व्यक्ति वा सङ्गठित संस्थाले यस नियम बमोजिम सिग्नल वितरणको अनुमतिपत्र लिनुपर्ने छैन । ७. निवेदन र इजाजतपत्र तथा अनुमतिपत्र बापत लाग्ने दस्तुर : (१) इजाजतपत्र तथा अनुमतिपत्रको लागि निवेदन दिँदा अनुसूची-५ (क) मा उल्लेख भए बमोजिम दस्तुर लाग्नेछ । (२) इजाजतपत्र तथा अनुमतिपत्र दिँदा लाग्ने दस्तुर अनुसूची-५ (ख) मा उल्लेख भए बमोजिम हुनेछ । एघारौं संशोधनद्वारा थप । ७क. सर्भर राख्नुपर्ने : (१) बाह्रौं संशोधनद्वारा संशोधित । ओ.टि.टि. प्रसारण सेवा सञ्चालन गर्न इजाजतपत्र प्राप्त व्यक्ति वा सङ्गठित संस्थाले नेपाल भित्रबाट कसैलाई सदस्य वा ग्राहक बनाउने भएमा वा नेपालभित्रबाट कुनै किसिमले कुनै शुल्क प्राप्त गर्ने भएमा नेपालभित्रै क्यास सर्भरको व्यवस्था गर्नुपर्नेछ । (२) बाह्रौं संशोधनद्वारा संशोधित ।